Title: Značenje nadslovaka u Vitezovićevu lexiconu I-II
Description: Tko se prihvati toga da piše proslov knjizi Bojana Marottija o nadslovcima u Vitezovićevu latinsko-hrvatskom rječniku ne nalazi se u laku položaju. To je naime knjiga koja sve, baš sve, o sebi kazuje sama. Tako je zamišljena i tako je izvedena, tako je napisana. Njezino je izlaganje kristalno jasno, a sve što o njem treba reći rečeno je u uvodu, u uvodnim odlomcima, u zaglavcima i u zaključcima na kraju svakog dijela. U tom smislu to je doista savršena knjiga. Kad kažemo da Vitezovićev rječnik treba pročiitati, mislimo da ga treba pročitati filološki, sasvim temeljito, tako da se pocrpu sve obavijesti i svi podatci koje on sadrži za povijest hrvatskog jezika. Pri tome treba pouzdano razriješiti značenje nadslovaka, znakova unesenih iznad slova u njegovu latiničkom slovopisu. Akademik Radoslav Katičić, iz Proslova.